CELEX: 62020CN0374
Language: da
Date: 2020-08-07 00:00:00
Title: Sag C-374/20 P: Appel iværksat den 7. august 2020 af Agrochem-Maks d.o.o. til prøvelse af dom afsagt af Retten (Fjerde Afdeling) den 28. maj 2020 i sag T-574/18, Agrochem-Maks mod Kommissionen

5.10.2020   
            
            
               DA
            
            
               Den Europæiske Unions Tidende
            
            
               C 329/8
            
         
      Appel iværksat den 7. august 2020 af Agrochem-Maks d.o.o. til prøvelse af dom afsagt af Retten (Fjerde Afdeling) den 28. maj 2020 i sag T-574/18, Agrochem-Maks mod Kommissionen
      (Sag C-374/20 P)
      (2020/C 329/11)
      Processprog: engelsk
      
         Parter
      
      
         Appellant: Agrochem-Maks d.o.o. (ved avocats S. Pappas og A. Pappas)
      
         De andre parter i appelsagen: Europa-Kommissionen og Kongeriget Sverige
      
         Appellanten har nedlagt følgende påstande
      
      
                  —
               
               
                  Den appellerede dom ophæves.
               
            
                  —
               
               
                  Sagen hjemvises til Retten.
               
            
                  —
               
               
                  Kommissionen tilpligtes at bære sine egne omkostninger og at betale appellantens omkostninger i denne sag.
               
            
         Anbringender og væsentligste argumenter
      
      Retten foretog en urigtig fortolkning og anvendelse af kravene til proceduren for anmodning om supplerende oplysninger i forbindelse med fornyelsen af godkendelsen af aktivstoffet.
      Retten begik en retlig fejl ved at fastslå, at klagepunktet (vedrørende de syv ikke-færdigbehandlede punkter) om, at der i tilfælde af forskelle mellem EFSA’s vurdering og den rapporterende medlemsstats vurdering skal gives en udførlig begrundelse vedrørende dette spørgsmål, skulle forkastes som ugrundet for så vidt angår det fjerde punkt og som irrelevant for så vidt angår de andre punkter.
      Retten begik en retlig fejl ved i forbindelse med undersøgelsen af appellantens berettigede forventninger ikke at tage samtlige relevante oplysninger i betragtning.
      Retten foretog en urigtig kvalificering af de faktiske omstændigheder og tilsidesatte artikel 6, litra f), i forordning nr. 1107/2009 (1), punkt 2.2 i bilag II til denne forordning og proportionalitetsprincippet.
      Retten begik en retlig fejl ved at foretage en urigtig fortolkning og anvendelse af forsigtighedsprincippet.
      
         (1)  Europa-Parlamentets og Rådets forordning (EF) nr. 1107/2009 af 21.10.2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (EUT 2009, L 309, s. 1).